google/wiki40b huggingface dataset:
कांस्य पदक

कांस्य पदक आमतौर पर किसी स्पर्धा में जैसे ओलंपिक खेल, राष्ट्रमंडल खेल इत्यादि में तीसरे स्थान पर रहने वाले खिलाड़ी को दिया जाता है। विजेता को स्वर्ण पदक व दूसरा स्थान पाने वाले को रजत पदक दिया जाता है। तीसरे स्थान पर रहने वाले खिलाडी को काँस्य पदक देने कि प्रथा सेंट लुईस मिसौरी में आयोजित १९०४ के ओलंपिक खेलों से शुरु हुई।

ओलंपिक खेल

ओलंपिक खेलों में देने के लिये पदक बनाना मेज़बान देश कि जिम्मेदारी होती है। १९२८ के ग्रीष्मकालीन ओलम्पिक से लेकर १९६८ के ग्रीष्मकालीन ओलम्पिक तक काँस्य पदक की रूपरेखा लगभग एक जैसी रही। सामने का हिस्से का रेखाँकन फ्लोरेंस के एक कलाकार गिसेपी कैसियोली ने बनाया था जिसमें नीचे मेज़बान शहर का नाम लिखा होता था। जबकि पीछे का हिस्से पर एक ओलंपिक विजेता का रेखाचित्र होता था। १९७२ से २००० तक एक छोटे परिवर्तन के साथ सामने की तरफ कैसियोली का ही रेखाँकन बना रहा जबकि पीछे की तरफ मेज़बान शहर से सम्बन्धित कलाकृति बनी होती थी। कैसियोली के रेखाकंन में यूनानी खेल को आयोजित कर रहे रोम के एक अखाड़े की तसवीर बनी होती थी। एथेंस में हुए २००४ ग्रीष्मकालीन ओलम्पिक में ६० मीमी के व्यास वाले पदक के दोनों तरफ एलेना वोत्सी  द्वारा बनाई गई एक नई कलाकृति का प्रयोग किया गया।

कुछ खेलों जैसे की मुक्केबाजी, ताईक्वांडो, जूडो, कराटे इत्यादि में सेमी फाइनल मुकाबला हारने वाले दोनों खिलाडियों को एक, एक यानी कुल २ काँस्य पदक दिए जाते हैं।
गिनी (क्षेत्र)

गिनी पश्चिम अफ्रीका के तट के क्षेत्र के लिए पारंपरिक नाम है जो गिनी की खाड़ी के साथ स्थित है। यह प्राकृतिक रूप से नम उष्णकटिबंधीय जंगल या सवाना है जो तट के साथ फैले हुए हैं। यह क्षेत्र उत्तर में सहेल से सीमा रखता है। "गिनी" शब्द की व्युत्पत्ति अनिश्चित है। ऐतिहासिक रूप से, गिनी क्षेत्र अफ्रीका के सबसे पहले हिस्सों में से एक था जो यूरोपीय लोगों के साथ व्यापार करना शुरू किया था। प्रथम पुर्तगाली फिर स्पेनी आए। उसके बाद डच, फ्रांसिसी और ब्रिटिश आए।
हाथीदाँत, सोना और गुलामों में व्यापक व्यापार ने इस क्षेत्र को अमीर बना दिया। 18वीं और 19वीं सदी में कई केंद्रीकृत साम्राज्य विकसित हुए। ये व्यापक खुले सहेल के बड़े राज्यों की तुलना में बहुत छोटे थे, लेकिन उनके पास जनसंख्या घनत्व बहुत अधिक था और वह राजनीतिक रूप से अधिक केंद्रीकृत थे। इन साम्राज्यों के एकजुटता ने क्षेत्र को अफ्रीका के अन्य क्षेत्रों की तुलना में यूरोपीय घुसपैठ के प्रति अधिक प्रतिरोध दिखाने के लिए प्रेरित किया। यूरोपियों लोगों के प्रति बीमारी के माहौल के साथ इस तरह के प्रतिरोध का मतलब था कि 19वीं शताब्दी के अंत तक यूरोपियों द्वारा गिनी का अधिकांश उपनिवेशीकरण नहीं किया गया था।
इनसैट-3डीआर

इतिहास

भारत के पास अपने तीन मौसमविज्ञान-संबंधी सैटेलाइट पहले से ही हैं। ये हैं : कल्पना 1, इनसैट 3ए और इनसैट 3डी। ये सभी पिछले एक दशक से काम कर रहे हैं। इनसैट 3डी को 2013 में लॉन्च किया गया था।

विशेषताएं

इसमें मध्यम इंफ्रारेड बैंड के जरिए इमेजिंग से रात के समय और बादल व कोहरा होने के समय भी तस्वीरें ली जा सकेंगी। दो थर्मल इंफ्रारेड बैंड इमेजिंग के ज़रिये इससे समुद्र की सतह (सी सरफेस टेम्परेचर) पर तापमान का सटीकता से अध्ययन किया जा सकेगा। इनसैट 3डी की तरह ही इनसैट 3डीआर में डेटा रिले ट्रांस्पोंडर व सर्च एंड रेस्क्यू ट्रांस्पोंडर है। इसी के साथ इनसैट 3डीआर इसरो द्वारा पहले भेजे गए मौसमविज्ञान से संबंधी मिशन की सेवाओं को आगे बढ़ाने का काम करेगा। इसके अलावा कुछ खोजने और किसी प्रकार के आपदा में बचाव अभियान में भी इस सैटेलाइट का प्रयोग किया जा सकता है। इनसैट 3डीआर में इसरो में टू टन क्लास प्लेटफॉर्म (आई-2के बस) तकनीक का प्रयोग किया गया है। यह कार्बन फाइबर रीइनफोर्स्ड प्लास्टिक से बना है।सैटेलाइट के सोलर पैनल्स से 1700 वॉट पावर का उत्पादन होता है।

लॉन्च

गुरुवार, 8 सितम्बर 2016 को श्रीहरिकोटा प्रक्षेपण स्थल से स्वदेश निर्मित जीएसएलवी-एफ05 रॉकेट की मदद से दो टन से अधिक वजनी अत्याधुनिक मौसम उपग्रह को प्रक्षेपित किया गया। अपराह्न (पी एम) करीब 4.50 बजे (आईएसटी)जीएसएलवी श्रेणी के नवीनतम रॉकेट जीएसएलवी-एफ05 के जरिए मौसम उपग्रह को सतीश धवन स्पेस सेंटर के दूसरे लांच पैड से प्रक्षेपित किया गया। पहले तय हुआ था कि इस उपग्रह का प्रक्षेपण 4.10 बजे (आईएसटी) किया जाएगा लेकिन क्रायोस्टेज फिलिंग के काम में विलंब के कारण प्रक्षेपण का समय 4.50 बजे (आईएसटी) कर दिया गया। इसमें स्वदेश में विकसित क्रायोजेनिक अपर स्टेज(सीयूएस) का प्रयोग किया गया है और यह जीएसएलवी की चौथी उड़ान है। जीएसएलवी-एफ05 इसलिए महत्वपूर्ण है क्योंकि यह क्रायोजेनिक अपर स्टेज को ले जाते हुए जीएसएलवी की पहली संचालन उड़ान है।
रामस्वरूप चतुर्वेदी :काव्यानुभव के अनुभव का अनुभव

https://commons.wikimedia.org/wiki/File:Languages_image.jpg
भाषा की एक विशेषता यह है कि वह सदैव गतिशील रहती है यदि समय कभी नही रुकता तो भाषा भी कभी नहीं रूकती। तभी संत कबीरदास ने कहा -संसकीरत है कूपजल, भाखा बहता नीर। वस्तुतः चेतना में व्याप्त अनुभूति का भाषा के साथ अभेद संबंध है, इसे इस प्रकार से स्पष्ट किया जा सकता है।..जाड़ा लगना एक बाह्य भाषिक अनुभव है, जाड़ा लग रहा है उस बाह्य भाषिक अनुभव का अनुभव है यानि की अनुभूति है, फिर इस अनुभूति का अनुभव कवि के यहाँ कुछ इस प्रकार संभव होता है -शिशिर की शर्वरी, हिंस्र पशुओं भरी(कवि निराला)। अतः अनुभव का अनुभव यानि की अनुभूति या कि भाषा है। और फिर भाषा और अनुभूति के अद्वैत रूप को स्वीकार करते हुए कविता या की रचना की परिभाषा इस प्रकार है -अनुभव होने के अनुभव होने का अनुभव कविता है। भाषा में मानव जीवन के विविध अनुभव संचित होते हैं यह मनुष्य का आदिसर्जन है, संसार का कोई अनुभव जब चेतना में बिम्बित होता है तो भी भाषा के साथ होता है और सृजित होता है तो भी भाषा के साथ। काव्य या कि साहित्य भाषा के आधार पर ही स्थिर होता है। अन्य कलाओं की तुलना में साहित्य रंग या की सुर की बजाय भाषा होने के कारण अपनी प्रकृति में बौद्धिक अधिक है। वहाँ विचार और अनुभव एक दूसरे में डूब जाते हैं जबकि अन्य कलाओं जैसे -संगीत, चित्र या मूर्तिकला में प्रधानता अनुभव की है। विचार और अनुभूति की संश्लिष्टता भाषा की विशेषता है इसीलिए साहित्य भाषा में रचा जाता है। विचार और अनुभूति के संश्लेष से साहित्य या कि काव्य में अर्थ की सृष्टि होती है। इस प्रकार साहित्य में अर्थ की विकसनशील प्रक्रिया चलती रहती है जो देशकाल व व्यक्ति को छूती रहती है। सुनिश्चित प्रतिमानों या कि पैमानों के सहारे चाहे वे पुराने हों या नए कविता की निरंतर विकसनशील प्रक्रिया को समझा समझाया नहीं जा सकता है। प्रतिमानों के आधार पर कविता लिखी नहीं जाती तो समझी भी नहीं जाती वस्तुतः कविता को समझना उसकी रचना प्रक्रिया का ही विस्तार है और कविता के अर्थ विस्तार की यह प्रक्रिया संभव करना ही आलोचक का प्रधान कर्म है। किसी आलोचक का जब किसी कविता से साक्षात्कार होता है तो प्रथम अनुभव भाषा से होता है फिर भाषा के सहारे उसके अर्थ का बोध करता है यह द्वितीयक अनुभव या कि काव्यानुभव का अनुभव है और फिर अर्थ के सहारे कविता के आधार अनुभव को ग्रहण करता है यह द्वितीयक अनुभव का अनुभव या कि काव्यानुभव के अनुभव का अनुभव है और यही आलोचना है जिसमें रचना का अर्थविस्तार स्वतः होता रहता है। इस प्रकार काव्य रचना और आलोचना में एक दृष्टिगत सामंजस्य होता है। जहाँ रचना यदि जीवन का अर्थविस्तार है तो आलोचना उस रचना का अर्थविस्तार है।रामस्वरूप चतुर्वेदी : काव्यानुभव के अनुभव का अनुभव का यही मर्म है जहाँ कविता को समझने के लिए कविता की समझ जरुरी है न कि किसी विचारधारा की। अधिकतर विचारधारा के आग्रही आलोचक कविता में निहित अनुभव और अर्थ का विस्तार करने की बजाय स्वयं अपनी अपनी विचारधारा का अर्थविस्तार देते हैं जो कि कविता या कि साहित्य के लिए हानिकर है।
रजोनिवृत्ति

रजोनिवृत्ति के लक्षण

बहुत अधिक पसीना आना।
घबराहट होना।
सिर में दर्द, चक्कर आना।
स्वभाव में चिड़चिड़ापन आ जाना।
शारीरिक कमजोरी अधिक होना।
पेट से संबंधित समस्या होना।
पाचनशक्ति कमजोर हो जाना।
जी मिचलाना और उल्टियां आना।
लगातार कब्ज की समस्या होना हो सकती है।
इस समय में बहुत सी स्त्रियों को मानसिक तनाव होने लगता है।
कुछ स्त्रियों को तो इस समय के बाद शरीर पर झुर्रियां पड़ने लगती हैं।
अल्फा कण

अल्फा (α) कण मुख्यत हीलियम-नाभिक होते हैं। इनकी संरचना दो प्रोटानो व दो न्यूट्रानों के द्वारा होती हैं। रेडियो धर्मिता में ये कण नाभिक से उत्सर्जित होते हैं।
१२३४ ईसा पूर्व

१२३४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२३४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
पाकिस्तानी संविधान का पहला संशोधन

पाकिस्तान के संविधान का पहला संशोधन दस्तावेजों में आधिकारिक तौर पर संविधान (पहला संशोधन) अधिनियम, 1974 कहा जाता है। यह संशोधन 4 मई 1974 को लागू हुई। इस संशोधन की रो से संविधान पाकिस्तान के अनुच्छेद 1, 8, 17, 61, 101, 193, 199, 200, 209, 212, 250, 260 और 272 में जबकि संविधान पाकिस्तान के पहले कार्यक्रम में परिवर्तन की गईं।

इस संशोधन के बाद पाकिस्तान सीमाओं ाज़सर नौ निर्धारित किया गया और पूर्वी पाकिस्तान के संदर्भ को पाकिस्तान से बांग्लादेश के रूप में स्वतंत्र राज्य स्वीकार करने के बाद हटा दिया गया।
सीढ़ीदार खेत

सीढ़ीदार खेत, पर्वतीय या पहाड़ी प्रदेशों की ढलवां भूमि पर कृषि के उद्देश्य से विकसित क्षेत्रों को कहते हैं। इन प्रदेशों में मैदानी इलाकों के आभाव में पहाड़ों की ढलानों पर सीढ़ियों के आकार के छोटे छोटे खेत विकसित किए जाते हैं जो, मृदा अपरदन और बारिश के पानी को बहने से रोकने में सहायक होते हैं। इन खेतों में वो फसलें जिन्हें अधिक पानी की आवश्यकता होती है जैसे कि धान आदि को प्रभावी रूप से उगाया जा सकता है।
जानवरों के पहाड़ी ढलानों पर चरने के फलस्वरूप हुये कम पैमाने के मृदा अपरदन के कारण प्राकृतिक रूप से छोटे आकार के सीढ़ीदार खेत विकसित हो जाते हैं।
मेगा पिरान्हा

प्लाट

विशाल क्रूर पिरान्हा के एक उत्परिवर्ती तनाव अमेज़न से बचने के लिए और फ्लोरिडा की ओर अपने तरीके से खाते हैं। प्रकोप के बाद, विशेष एजेंट फिच और सारा मुनरो सहित एक टीम, वेनेजुएला के भीतर मेगा पिरहास को रोकने के लिए काम करते हैं।
निरसा

भुगोल

निरसा अवस्थित है 23.78°N 86.72°E इसकी ओसत ऊचांई 139 मीटर (456 फुट).

Demographics

2001 के अनुसार  India census, निरसा की जनसंख्या 3,76,843 है। जिसमे पुरुषो और महिलाओ का प्रतिशत क्रमश: 54 और 46. निरसा की ओसत साक्षरता दर 64% जो कि राष्टीय दर से अधिक है। पुरुषो की साक्षरता दर 72% तथा महिलाओं की दर 55% है। निरसा मे 14% जनसंख्या 6 वर्ष से कम की है।
सआदत अली खान प्रथम

मुग़ल सल्तनत  के अधीन ही 1712 मेंअवध के सूबेदार के पद पे बैठाये गए थे एक निडर ,कर्मठ  व साहसी व्यक्तित्व के धनी व्यक्ति को जिनका पूरा नाम सआदत खां बुरहान-उल-मुल्क यानी कि सआदत खां प्रथम ।
अवध को एक स्वायत्त राज्य बनाने का श्रेय इन्ही को जाता है ।इनका जन्म 1680 में व मृत्यु 1739 में हुई।
ये अवध के शाषक के पद पर सन 1732 से लेकर 19 मार्च 1739 तक आसीन रहे ।
उनका शाषन काल बहुत सारे मायने में एक सुंदर काल प्रतीत होता है हालांकि जब 1712 में उन्हें अवध का सूबेदार नियुक्त किया गया था तो अवध में अनेकों विरोध के स्वर गूंजने लगे थे जिनसे उन्हें अनेक वर्षो तक लड़ना पड़ा था ।
सआदत खां ने अवध के संसाधनों को बढ़ाने के लिए काफी सुधार भी किये थे ।उन्होंने अपने राज्य में भ्रस्टाचार पे जबरदस्त अंकुश लगाया था ।मुग़ल के सूबेदार बनाये जाने के तुरंत बाद से ही उन्होंने उनके खिलाफ जाने शुरू कर दिए थे ,उन्होंने अवध के सूबेदार के पद पर रहते हुए अनेको जमींदारों को लुभावने सुविधाओं के लालच देकर उन्हें अपने राज्य में मिला लिया था । उन्होंने कभी भी किसी धर्म विशेष में कोई भेद भाव नही किया ।उन्होंने अनेको उच्च पदों पे हिन्दू अधिकारियों को नियुक्त कर रखा था । और जब भी उनके शाषन काल मे किसी जमींदार या सामंत ने विद्रोह करने की कोशिश की तो उन्हें भी बिना किसी धर्म सम्प्रदाय का ख्याल किये बिना मजबूती से दबाया ।सआदत खां ने 1723 में नया राजस्व बंदोबस्ती को लागू किया था,इनके इस कदम से उस समय बड़े जमींदारों के कर्ज जाल में फसे किसानों को बड़ी राहत मिली थी। 
1739 में उनके मरने के बाद उनका भतीजा सफदर जंग (अबु-अल-मंसूर मोहम्मद मोकीन खाँ ) उनके पद पे आसीन हुए ।
महर्षि महेश योगी

मुद्रा 'राम'

महर्षि योगी ने एक मुद्रा की स्थापना भी की थी। महर्षि महेश योगी की मुद्रा राम को नीदरलैंड में क़ानूनी मान्यता प्राप्त है। राम नाम की इस मुद्रा में चमकदार रंगों वाले एक, पाँच और दस के नोट हैं। इस मुद्रा को महर्षि की संस्था ग्लोबल कंट्री ऑफ वर्ल्ड पीस ने अक्टूबर २००२ में जारी किया था। डच सेंट्रल बैंक के अनुसार राम का उपयोग क़ानून का उल्लंघन नहीं है। बैंक के प्रवक्ता ने स्पष्ट किया कि इसके सीमित उपयोग की अनुमति ही दी गई है। अमरीकी राज्य आइवा के महर्षि वैदिक सिटी में भी राम का प्रचलन है। वैसे 35 अमरीकी राज्यों में राम पर आधारित बॉन्डस चलते हैं। नीदरलैंड की डच दुकानों में एक राम के बदले दस यूरो मिल सकते हैं। डच सेंट्रल बैंक के प्रवक्ता का कहना है कि इस वक्त कोई एक लाख राम नोट चल रहे हैं।
हिम्मत

हिम्मत का अर्थ शौर्य और साहस है।
पुरस्कार प्रणाली

किसी बालक ने कोई जवाब दिया और वह सही है तो उसे पृष्पोषण देना (शाबास गुड आदि ) उस बालक के लिए पुरस्कार है और इस के बाद वह एसे कार्य ज्यादा करेगा , गलती करने पर उसे कहा जाये की अभी इसे थोड़ा और प्रयास की जरूरत है यह बालक के लिए दंड है फिर वह सही उत्तर देने का प्रयास ज्यादा व गलती को कम दोहरायेगा।
क़ाज़ाक़्स्तान में बहुविवाह

कानून के पक्ष में तर्क

बहुविवाह को वैध बनाने के समर्थक ये तर्क देते हैं कि "इससे देश कि जनसांख्यिकीय स्तिथि को सुधारने में सहायता मिलेगी"। ये लोग इस्लामी रीतियों को उद्धृत करते हैं, जिसके अनुसार एक मुसलमान पुरुष को चार पत्नियां तक रखने कि अनुमति है। उनका तर्क ये भी है कि नया अध्यादेश बहुपत्नी पुरुष कि पत्नियों और बच्चों को भी और अधिकार देगा।

बहुपतित्व को वैध करने की बहस

७ मई २००८ को अस्ताना में एक गोलमेज़ के दौरान, बह्यत सिज़दिकोवा ने कहा कि वह बहुपतित्व को भी वैध करने क सुझाव देंगी, यदि संसद द्वारा बहुपत्नित्व को वैध कर दिया जात है तो, क्युंकि, "हमारे देश मे संविधान द्वारा पुरुषों और स्त्रीयों को बराबर अधिकार दिए गए हैं"। उन्होने कहा कि बहुविवाह को वैध करने के स्थान पर बिना विवाह हुए, पैदा होने वाले बच्चों को और अधिकार देने वाले कानून कि आवश्यकता है। अल्माटी कि एक महिला द्वारा भी कुछ ऐसे ही विचार व्यक्त किए गये कि, "बहुत सी महिलाएं दूसरी या तीसरी पत्नियां बन गई हैं, लेकिन ना तो उन्हें और ना ही उनके बच्चों को कोई अधिकार प्राप्त हैं", "में नए पारित होने वाले कानून में बहुविवाह शब्द नहीं देखना चाहती, पर में ये चाहती हूँ कि पुरुषों पर दायित्व हों और उन्हें ही उनके सारे संबंधों और आधिकारिक विवाह से अन्यत्र संतान के लिये उत्तरदायी माना जाए।
के ए दिनशा

केतयूँ आर्देशिर दिनशा (Ketayun Ardeshir Dinshaw) (16 नवम्बर 1943 – 26 अगस्त 2011) भारतीय चिकित्सा क्षेत्र की प्रमुख हस्ती थीं। उन्होने भारत में कैंसर चिकित्सा के विकास में महती भूमिका अदा की। वर्ष २००१ में भारत सरकार ने उन्हें पद्मश्री से सम्मानित किया।
अशरह मुबशरह

अशरह मुबशरह इस्लामी पैगंबर, मुहम्मद ने अपने दस साथी को निर्दिष्ट किया जिन्हें स्वर्ग का वादा किया गया था। इस हदीस में नामित उन साथीों को जन्नत की दस खुशरंग लहरें (अरबी : العشرة المبشرون بالجنة ; अल-'अशरा अल-मुबशरून बि-अल-जन्नह) के रूप में जाना जाता है।

हदीस

अब्दुर रहमान बिन औफ़ ने उल्लेख किया कि : 
अल्लाह के पैग़म्बर ने कहा: " अबू बक्र स्वर्ग में है, ' उमर स्वर्ग में है,' उस्मान स्वर्ग में है, ' अली स्वर्ग में है, तल्हा स्वर्ग में है, ज़ुबैर स्वर्ग में है,' अब्दुर रहमान बिन औफ़ स्वर्ग में हैं, साद बिन अबी वक्कास स्वर्ग में है, साइद इब्न ज़ैद स्वर्ग में है, और अबू उबैदाह इब्न अल-जर्राह स्वर्ग में है। "
- मुहम्मद इब्न 'ईसा एट- तिर्मिधि , जमी' पर तमिलिधि द्वारा एकत्रित

मुस्लिम विचार

मुसलमानों ने इस हदीस पर अधिक वजन डाला, अधिकांश सुन्नी, इसे बहुत अनुकूल मानते हुए शिया ने इसे पूरी तरह से अस्वीकार कर दिया। इस हदीस को तिर्मिधि, अबू दाऊद और इब्न मजाह द्वारा तीन संग्रहों में वर्णित किया गया था।
हदीस का सुन्नी संग्रह, जिसे कुतुब अल-सिट्टा (छह प्रमुख हदीस संग्रह) कहा जाता है, में शामिल हैं: सहहिह अल बुखारी, सहहि मुस्लिम, सुनान अबू दाऊद , अल-सुनन अल- सुघरा, जामी '-तिर्मिधि और सुमन इब्न मजाह । साहिह अल बुखारी और सहहि मुस्लिम इन संग्रहों का सबसे विश्वसनीय माना जाता है। 
सुन्नीस का कहना है कि मुहम्मद के साथी बारह समूहों में घुस गए थे और इनमें से दस वादा किए गए स्वर्ग को पहले स्थान पर रखा गया था।
कल्पना मोरपारिया

कल्पना मोरपारिया 'जेपी मॉर्गन' में इंडिया की मुख्य कार्यकारी अधिकारी है। वे कंपनी के निवेश बैंकिंग, संपत्ति प्रबंधन और दूसरे महत्वपूर्ण कार्यों का नेतृत्व करती हैं। इसके पूर्व वे आईसीआईसीआई बैंक बैंकिंग बोर्ड की उपाध्यक्ष रह चुकी हैं। इसी बैंक में उन्होंने साल 2001 से 2007 तक संयुक्त प्रबंध निदेशक के रूप में भी काम किया।
वालसिंघम हाउस स्कूल मुंबई से स्कूली शिक्षा के पश्चात मुंबई विश्वविद्यालय से कानून में स्नातक, मोरपारिया ने, भारत सरकार की कई महत्वपूर्ण समितियों में भी बतौर सदस्य काम किया है। फॉर्चून मैगजीन में उन्हें दुनिया की 50 सबसे प्रभावशाली महिलाओं में शामिल किया था। दिलचस्प बात यह है कि कल्पना की पढ़ाई साइंस और लॉ में है। वह एक कॉरपोरेट लॉयर बनना चाहती थीं। लेकिन एक इंटरव्यू में उन्होंने बताया कि आईसीआईसीआई बैंक के पूर्व सीईओ केवी कामथ की प्रेरणा से वह कॉरपोरेट लॉयर न बनकर कॉरपोरेट लीडर बन गईं।
सुचित्रा कृष्णमूर्ति

व्यक्तिगत जीवन

उन्होंने शेखर कपूर से विवाह किया। उनके एक पुत्री है जिसका नाम कावेरी है। फरवरी 2007 में उनका तलाक हो गया।
तैंतीसवीं कोर (भारत)

भारत के पाकिस्तान युद्ध में

सिलीगुड़ी स्थित XXXIII कोर, जो मैकमोहन लाइन की रक्षा के लिए जिम्मेदार था, ने संवेदनशील इंडो-तिब्बती सीमा को संभाला। XXXIII कोर  प्रचालन सिग्नल रेजिमेंट विश्व युद्ध-2 के दौरान 14वीं सेना का एक हिस्सा था। यह रेजिमेंट 1962 में कोर मुख्यालय के साथ अपने वर्तमान स्थान पर चले गए। इसने 1962 में भारत-चीन युद्ध में भी भाग लिया और कुछ चीनी संचार उपकरणों पर कब्जा कर लिया। इन उपकरणों को जबलपुर में स्थित संकेत संग्रहालय में रखा गया है ताकि सैनिकों की अगली पीढ़ी अपने पूर्ववर्तियों द्वारा दिखाए गए बहादुरी और समर्पण के बारे में जान सके।
लेफ्टिनेंट जनरल मोहन एल तापन की कमान में XXXIII कोर ने 6 और 20 पर्वत प्रभागों और 71 माउंटेन ब्रिगेड को नियंत्रित किया था। दक्षिण में युद्ध लड़ते समय भी कोर को उत्तर देखना पड़ा और तिब्बती सीमा पर 17 और 27 माउंटेन डिवीजनों की कमान बनाए रखा। इसके अलावा, तापन ने नई दिल्ली से अनुमति के बिना 6 माउंटेन डिवीजन को नहीं भेजा, क्योंकि चीन ने युद्ध में हस्तक्षेप के मामले में भूटान की सीमा पर जाने के लिए तैयार होने का फैसला किया था।
सीमा के साथ मुक्ति वाहिनी के समर्थन में भारतीय सेना ने 3 दिसंबर तक पूर्वी पाकिस्तान में महत्वपूर्ण सड़कों को बनाया। सबसे उल्लेखनीय था ब्रिगेडियर प्राण नाथ कठपलिया की 71 माउंटेन ब्रिगेड, जिसने युद्ध की पूर्व संध्या तक ठाकुरगाओं के बाहरी इलाके में धकेल दिया था। हिली के भारी गढ़वाले सीमावर्ती गांव पर कब्ज़ा करने के प्रयास किए गए, हालांकि 24 नवंबर से लेकर 11 दिसंबर तक संघर्ष में बार-बार विफल रहे। पाकिस्तानी 4 फ्रंटियर फोर्स के बहुत ही बचाव करने के कारण, हिली ने इस क्षेत्र के संकीर्ण मार्ग में 20 डिवीजन की प्रस्तावित आगे बढ़ने की योजना अवरुद्ध कर दी।
हिली के सामने भारी नुकसान के बाद, भारतीय प्रभाग ने इस समस्या का हल उत्तर के चारों ओर घेर कर निकला और 340 ब्रिगेड को ब्रिगेडियर जोगिंदर सिंह बक्षी की कमान में उतार दिया। बख्शी मुख्य उत्तर-दक्षिण मार्ग पर नियंत्रण करने, हिली की रक्षा को खोलने तथा बोगरा के रास्ते खोलने के लिए पाकिस्तानी 16 डिवीजन को विभाजित करते हुए तेजी से आगे बढ़े युद्ध के अंत तक प्रभावी ढंग से शहर को नियंत्रण में ले लिया। पाकिस्तानी प्रभाग की अलग-अलग इकाइयों द्वारा निरंतर प्रतिरोध के बावजूद उनका एक संगठित एवं सुसंगत प्रभाग के रूप में अस्तित्व समाप्त हो गया। जनरल शाह और 205 ब्रिगेड के कमांडर ब्रिगेडियर ताजमूल हुसैन मलिक के कमांडर, 7 दिसंबर को भारतीय सेना द्वारा उनके काफिले पर हमला किये जाने पर पकड़े जाने से बाल-बाल बचे। वहीँ दूसरी तरफ, आखिरी समय की भारतीय चालें उत्तर में 66 और 202 ब्रिगेड पर कब्ज़ा करने से असफल रहीं।
द्वितीयक कार्यों में 9 माउंटेन ब्रिगेड ने तीस्ता नदी के उत्तर के अधिकांश क्षेत्र को सुरक्षित किया और भारतीय बीएसएफ के एक तदर्थीय आदेश और ब्रिगेडियर प्रेम सिंह की कमान में मुक्ति वाहिनी ने क्षेत्र के अति दक्षिणपूर्व कोने में नवाबगंज पर अधिकार करने के लिए आक्रमण किया। बख्शी के प्रदर्शन और 71 ब्रिगेड के आम तौर पर सफल प्रदर्शन होने के बावजूद, XXXIII कोर अधिकतर ताकतों को बहुत लंबे समय तक निष्क्रिय रहना पड़ा और पाकिस्तानी सैनिकों ने अब भी इस क्षेत्र के बड़े शहरों (रंगपुर, सैयदपुर, दिनाजपुर, निटर, राजशाही) पर कब्ज़ा कर रखा था। इससे पहले कि भारतीयों द्वारा युद्ध में भाग लेने और ढाका तक बढ़ने के लिए जमुना में फुलचाारी नौका के माध्यम से 340 ब्रिगेड, एक टैंक स्क्वाड्रन, और एक तोपखाने की बैटरी का स्थानांतरण जल्दबाजी में सुनिश्चित किया गया, युद्धविराम की घोषणा की गई।
भाषा प्रयोगशाला

लाभ

डिजिटल भाषा प्रयोगशाला सभी शिक्षार्थियों प्रशिक्षक सुनने के लिए और प्रशिक्षक द्वारा सुना जा समान अवसर प्रदान करता है। हेडसेट उनकी बोलने की क्षमता को बढ़ावा देता है जो एक मनोवैज्ञानिक गोपनीयता के साथ शिक्षार्थियों प्रदान करता है। भाषा प्रयोगशाला अच्छा सुनने के कौशल को विकसित करने और संचार की प्रक्रिया में सुधार करने के लिए शिक्षार्थियों में मदद करता है। 
यह शर्म से छुटकारा पाने में मदद करता है। शिक्षक व्यक्तिगत छात्रों पर नजर रखने और अधिक कुशलता से उन लोगों के साथ बात कर सकते हैं। शिक्षार्थियों उनकी अनुकूल क्षमता के अनुशार एक गति से सबक सामग्री के माध्यम से काम करते हैं। भाषा प्रयोगशाला में उनके लिए एक निजी ट्यूटर है। जैसे प्रशिक्षक अगले प्रश्न या ड्रिल उत्पादन पर ध्यान केंद्रित नहीं करते है , तो शिक्षक छात्र प्रतिक्रियाओं पर अधिक ध्यान केंद्रित कर सकते हैं। यह भाषा शिक्षण में सूचना संचार प्रौद्योगिकी के अनुप्रयोग प्रदान करता है।

परेशानी

1970 और 1980 के दशक में कई तरह के परेशानी का सामना करना पड़ा था। इसकी एक सामान्यतः एक ही टेप से दूसरे टेप का उपयोग करना था। इसी तरह के कुछ प्रयोगशाला में विद्युत की व्यवस्था नहीं होने के कारण उसे शिक्षक को अपने हाथों से नियंत्रण करना होता था। जिससे टेप को रोकने और तेज, पीछे आगे करने का कोई तरीका नहीं था। जिससे समय की बरबादी होती थी।
यादवेंद्र सिंह

राजनीतिक कैरियर

वह बन गये विधायक २०१३ में.

राजनीतिक विचारों

वह कांग्रेस पार्टी की विचारधारा का समर्थन करते हैं।

व्यक्तिगत जीवन

वह शादीशुदा हैं
दक्षिण अफ़्रीका के प्रान्त

दक्षिण अफ़्रीका प्रशासनिक रूप से नौ प्रान्तों में विभाजित है। हर प्रान्त में एक-सदन वाले विधानमंडल का प्रावधान है, जिसके सदस्यों को हर पाँच वर्षों में चुना जाता है।

इतिहास

दक्षिण अफ़्रीका का संघ सन् १९१० में चार ब्रिटिश उपनिवेशों (केप उपनिवेश, नताल उपनिवेश, ट्रांसवाल उपनिवेश, अरेन्ज नदी उपनिवेश) को मिलाकर बनाया गया था। इस संघ को फिर चार प्रान्तों में गठित किया गया: केप उपनिवेश, नताल उपनिवेश, ट्रांसवाल उपनिवेश, अरेन्ज फ़्री स्टेट उपनिवेश। उस समय दक्षिण अफ़्रीका पर यूरोप से आये श्वेतवर्णियों का पूरा क़ब्ज़ा था हालांकि जनसंख्या के हिसाब से वे अल्पसंख्या में थे। बहुसंख्यक श्यामवर्णी अफ़्रीकियों के पास कोई राजनैतिक अधिकार नहीं था और उन्हें दबाने के लिये सन् १९१३ के बाद उन्हें देश के केवल लगभग १३% हिस्से में ही रहने को कहा गया। इस क्षेत्र के बाहर जाने के लिये उन्हें श्वेतवर्णी सरकार से अनुमति लेनी होती थी। १९५० के बाद इन क्षेत्रों को 'बांटूस्तान' नामक क्षेत्रों में गठित कर दिया गया (अफ़्रीकी लोगों को दक्षिण अफ़्रीका में अनौपचारिक रूप से बांटू कहा जाता है)।
सन् १९७६ में श्वेतवर्णी सरकार ने कृत्रिम रूप से दक्षिण अफ़्रीका में श्यामवर्णियों को कम करने के लिये ऐलान किया कि वह इन बांटूस्तानों को आज़ादी देकर दक्षिण अफ़्रीका से अलग कर रही है। विश्व में इसकी सर्वस्व निंदा हुई और किसी ने भी इन क्षेत्रों को स्वतंत्र देश नहीं माना। सन् १९९४ में वर्णभेद का अंत हुआ और नये संविधान के तहत सभी क्षेत्रों को फिर एक देश में शामिल कर के उनका नये रूप से गठन किया गया जो आज के प्रान्तों में दिखता है।
मानव विकास सूचकांक

उत्पत्ति

एचडीआई की के अंश संयुक्त राष्ट्र विकास कार्यक्रम (यूएनडीपी) के मानव विकास रिपोर्ट कार्यालय द्वारा उत्पादित वार्षिक मानव विकास रिपोर्ट में सम्मलित हैं। जिसे 1990 में पाकिस्तानी अर्थशास्त्री महबूब उल हक द्वारा तैयार किए गया और सम्मलित किया गया था। उनका उद्देश्य "विकास अर्थशास्त्र का केंद्र-बिंदु, राष्ट्रीय आय लेखा से मानव-केन्द्रित नीतियों पर स्थानांतरित करना था। मानव विकास रिपोर्ट तैयार करने के लिए, महबूब उल हक ने पॉल स्ट्रीटन, फ्रैन्सस स्टीवर्ट, गुस्ताव रानीस, कीथ ग्रिफिन, सुधीर आनंद और मेघनाद देसाई सहित विकास अर्थशास्त्रियों के एक समूह का गठन किया। नोबेल पुरस्कार विजेता अमर्त्य सेन ने मानव क्षमताओं पर अपने काम में हक के काम का इस्तेमाल किया। हक का मानना ​​था कि सार्वजनिक विकास को, शिक्षाविदों और राजनेताओं को समझाने के लिए मानव विकास के लिए एक सरल समग्र उपाय की आवश्यकता थी, जिसे न केवल आर्थिक विकास बल्कि उसके साथ-साथ मानव कल्याण में भी सुधार के विकास का मूल्यांकन करना चाहिए।
२९०७ ईसा पूर्व

२९०७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९०७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।